**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. aprīlī Nr. 206**

(protokols Nr. 7, 32. p.)

**Par Madonas novada pašvaldības 2025. gada 27. februāra saistošo noteikumu Nr. 4 “Grozījumi Madonas novada pašvaldības 2021. gada 25. novembra saistošajos noteikumos Nr. 19 “Par sociālajiem pakalpojumiem Madonas novadā”” precizēšanu**

Madonas novada pašvaldības (turpmāk – Pašvaldība) dome 2025. gada 27. februārī izdeva saistošos noteikumus Nr. 4 “Grozījumi Madonas novada pašvaldības 2021. gada 25.novembra saistošajos noteikumos Nr.19 “Par sociālajiem pakalpojumiem Madonas novadā”” (turpmāk – Saistošie noteikumi Nr. 4) un nosūtīja Viedās administrācijas un reģionālās attīstības ministrijai (turpmāk – VARAM) atzinuma sniegšanai.

Pašvaldība 2025. gada 12. martā saņēma VARAM atzinumu Nr. 1-18/1342 “Par saistošajiem noteikumiem Nr. 4”, kas reģistrēts Pašvaldībā ar Nr. 2.1.3.2/25/1037 (turpmāk – Atzinums), kurā VARAM izteikusi iebildumu par Pašvaldības Saistošajiem noteikumiem Nr. 4.

Pašvaldību likuma 47. panta piektajā daļā paredzēts, ja saņemts Vides aizsardzības un reģionālās attīstības ministrijas atzinums, kurā pamatots saistošo noteikumu vai to atsevišķu normu prettiesiskums, pašvaldība precizē saistošos noteikumus atbilstoši atzinumam un atkārtoti nosūta tos ministrijai atzinuma sniegšanai šā panta otrajā daļā noteiktajā kārtībā.

VARAM Atzinumā norādījusi, ka spēku zaudējusi Saistošo noteikumu Nr.4, tostarp saistošo noteikumu pamatredakcijas, izdošanas tiesiskajā pamatojumā norādītā Invaliditātes likuma 12. panta 6.2 daļa, līdz ar ko spēku zaudē arī uz šī pamata izdotā pašvaldības 2021. gada 25.novembra saistošo noteikumu Nr.19 “Par sociālajiem pakalpojumiem Madonas novadā” (turpmāk – saistošie noteikumi Nr.19) daļa, proti, saistošo noteikumu 5.1.6. apakšpunkts un 3.1.6. apakšnodaļa. Saistošo noteikumu Nr.19 5. punktā noteikti tie pašvaldības sociālie pakalpojumi, kurus tā sniedz vai nodrošina, tieši, 5.1.6. apakšpunktā - aprūpes pakalpojums bērniem ar invaliditāti. Saistošo noteikumu Nr. 19 3.1.6. apakšnodaļā Aprūpes pakalpojums bērniem ar invaliditāti tika noteikta kārtība, kā šo sociālo pakalpojumu piešķir.

Invaliditātes likuma 12. panta 6.2 daļā bija dots deleģējums pašvaldībai saistošajos noteikumos noteikt aprūpes pakalpojuma bērniem no 5 līdz 18 gadu vecumam ar invaliditāti, kurām ir izteikti un smagi funkcionēšanas ierobežojumi, piešķiršanas, atteikšanas, izbeigšanas un pārtraukšanas nosacījumus un kārtību, kritērijus aprūpes pakalpojuma nepieciešamības novērtēšanai un prasības aprūpes pakalpojuma sniedzējam.

Izdarot grozījumus Invaliditātes likumā, kā arī Sociālās palīdzības un sociālo pakalpojumu likumā, tika konstatēts, ka abos minētajos likumos pēc satura viens pakalpojums bija nosaukts atšķirīgi: aprūpes mājās pakalpojums un aprūpes pakalpojums, kas izveidojies, jo tiem bijis atšķirīgs finansējuma avots un arī nelielas atšķirības pakalpojuma saturā. Šī dažādība tika novērsta, izdarot grozījumus abos likumos. Tāpat tika grozīti arī Ministru kabineta 2021. gada 18. maija noteikumi Nr. 316 “Noteikumi par asistenta, pavadoņa un aprūpes mājās pakalpojumu personām ar invaliditāti” (turpmāk – Noteikumi Nr.316), paredzot aprūpes mājās pakalpojuma bērniem ar invaliditāti un personām līdz 24 gadu vecumam ar invaliditāti maksimālo apjomu un valsts līdzfinansējumu.

Saistošo noteikumu Nr.4 redakcija papildināti ar punktiem, kas paredz saistošo noteikumu izdošanas tiesisko pamatojumu izteikt jaunā redakcijā, no tā izslēdzot Invaliditātes likuma 12. panta 6.2 daļu, svītrot saistošo noteikumu 5.1.6. apakšpunktu un 3.1.6. apakšnodaļu. Līdz ar šiem papildinājumiem precizēts arī saistošo noteikumu punkts par spēkā stāšanos, tieši, noteikts, ka šo saistošo noteikumu 1.4. un 1.7. apakšpunkti stājas spēkā 2025. gada 1.septembrī. Pārējie noteikumu punkti stāsies spēkā nākamajā dienā pēc to publicēšanas oficiālajā izdevumā.

Atbilstoši jaunajiem papildinājumiem tiek precizēts arī Saistošo noteikumu Nr. 4 paskaidrojuma raksts.

Pamatojoties uz Pašvaldību likuma 47. panta piekto daļu, ņemot vērā 23.04.2025. Finanšu un attīstības komitejas atzinumu, atklāti balsojot**: PAR – 18** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Precizēt Madonas novada pašvaldības 2025. gada 27. februāra saistošos noteikumus Nr.4 “Grozījumi Madonas novada pašvaldības 2021. gada 25.novembra saistošajos noteikumos Nr.19 “Par sociālajiem pakalpojumiem Madonas novadā”” un to paskaidrojuma rakstu.
2. Uzdot Lietvedības nodaļai precizētos saistošos noteikumus un to paskaidrojuma rakstu triju darba dienu laikā pēc to parakstīšanas rakstveidā un elektroniskā veidā nosūtīt atzinuma sniegšanai Viedās administrācijas un reģionālās attīstības ministrijai.
3. Ja Viedās administrācijas un reģionālās attīstības ministrijas atzinumā nav izteikti iebildumi par pieņemto precizēto saistošo noteikumu tiesiskumu vai pašvaldībai likumā noteiktajā termiņā atzinums nav nosūtīts, uzdot Lietvedības nodaļai triju darbdienu laikā pēc atzinuma saņemšanas precizētos saistošos noteikumus un paskaidrojuma rakstu elektroniskā veidā nosūtīt Latvijas Republikas oficiālajam izdevumam “Latvijas Vēstnesis” un pēc tam Madonas novada Centrālās administrācijas Attīstības nodaļai publicēšanai.
4. Kontroli par lēmuma izpildi uzdot veikt Madonas novada pašvaldības izpilddirektoram.

*Pielikumā: Precizētie Madonas novada pašvaldības 2025. gada 27. februāra saistošie noteikumi Nr. 4 “Grozījumi Madonas novada pašvaldības 2021. gada 25. novembra saistošajos noteikumos Nr. 19 “Par sociālajiem pakalpojumiem Madonas novadā”” un paskaidrojuma raksts.*

Domes priekšsēdētājs A. Lungevičs

*S. Melle 27307570*